Vzorec okvirnega sporazuma

|  |  |  |
| --- | --- | --- |
| NAROČNIK: | Javne službe Ptuj d.o.o., Ulica Heroja Lacka 3, 2250 PTUJ, | |
|  | ki jih zastopa direktor mag. Alen Hodnik | |
|  |  | |
| Matična štev: | | 3441890000 |
| Identifikacijska štev. za DDV: | | SI92851525 |
| TRR: | | 33000-0002978861 odprt pri: Hypo Alpe-Adria-Bank d.d. |
|  | |  |

#### in

|  |  |  |
| --- | --- | --- |
| IZVAJALEC: |  | |
|  | ki ga zastopa | |
|  |  | |
| Matična štev: | |  |
| Identifikacijska štev. za DDV: | |  |
| TRR: | | odprt pri banki: |
|  | |  |

skleneta naslednjo

# Okvirni sporazum

**za obnovo talne signalizacije v Mestni občini Ptuj**

## PREDMET SPORAZUMA

1. člen

Predmet okvirnega sporazuma je izvajanje storitev obnove talne signalizacije v Mestni občini Ptuj po predračunu št. \_\_\_\_\_\_\_\_ (OBR-4) z dne\_\_\_\_\_\_\_\_\_.

## CENA

1. člen

Naročnik sprejema ponudbo izvajalca št. \_\_\_\_\_\_\_ (OBR-4) z dne …………….za izvedbo del iz 1. člena tega okvirnega sporazuma v potrjeni vrednosti, ki znaša vključno z DDV ………………… EUR.

(z besedo: ………………………………………………………………………………00/100).

Za storitve, ki so predmet tega okvirnega sporazuma, veljajo cene iz predračuna št. \_\_\_\_\_\_\_\_ (OBR-4), ki je hkrati priloga in sestavni del sporazuma.

Stranki sporazuma ugotavljata, da naročnik po obsegu in časovno ne more vnaprej natančno določiti potreb po storitvah, ki so predmet tega sporazuma in bo storitve izvajalec časovno in količinsko izvajal glede na dejanske potrebe, po cenah, kot so bile podane v predračunu št. \_\_\_\_\_\_\_\_ (OBR-4).

Podane cene v predračunu št. \_\_\_\_\_\_\_\_ (OBR-4) so fiksne za obdobje veljavnosti sporazuma.

Obseg in vrednost del po sporazumu je odvisna od dejansko opravljenih del.

Morebitna dodatna dela niso predmet tega sporazuma. Za cene posameznih del, ki niso zajete v predračunu izvajalca št.\_\_\_\_\_\_ z dne \_\_\_\_\_, se stranki sporazuma dogovorita pisno pred pričetkom izvajanja teh del.

## OBVEZE STRANK

1. člen

Izvajalec se obveže, da bo:

* + opravil prevzeta dela skladno z veljavnimi predpisi, normativi in standardi, ki urejajo tovrstno izvedbo del,
  + opravil tudi nepredvidena dela, ki so po presoji izvajalca "neodložljivo nujna", da se prepreči večja škoda, vendar bo o tem pred izvajanjem teh del nemudoma obvestil naročnika in pridobil soglasje naročnika, dela za katera izvajalec ni pridobil soglasja, ni upravičen zaračunati naročniku,
  + opravil dela kvalitetno in v roku,
  + takoj pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev,
  + izvajal vsa dela ob upoštevanju predpisov o varstvu pri delu,
  + zmanjševal udeležbo ročnega dela pri opravilih, kjer obstoječa tehnologija omogoča povečan obseg strojnega dela,
  + v primeru poškodbe javnih cest pri opravljanju del iz te pogodbe, ki so nastala po krivdi izvajalca le te odpravil na svoje stroške v najkrajšem možnem času.

1. člen

Izvajalec je odgovoren za škodo, ki jo pri opravljanju ali v zvezi z opravljanjem storitev povzroči naročniku ali drugim pravnim ali fizičnim osebam. Kot škoda je mišljena predvsem škoda, ki je nastala zaradi nerednega in nevestnega opravljanja obveznosti sporazuma ter škoda, ki jo povzročijo pri izvajalcu zaposlene osebe naročniku ali tretjim osebam.

V roku 10 dni od podpisa tega sporazuma je izbrani izvajalec dolžan kot pogoj za veljavnost tega sporazuma pri izbrani zavarovalnici skleniti zavarovanje odgovornosti za škodo, ki jo lahko povzroči občini, naročniku ali tretji osebi pri nerednem ali nevestnem opravljanju vzdrževalnih del. Pogodba o zavarovanju mora vsebovati klavzulo, da je zavarovanje sklenjeno v korist Javnih služb Ptuj d.o.o.. Kopijo zavarovalne pogodbe mora izvajalec posredovati naročniku. O vsaki spremembi zavarovalne hiše ali posameznih elementov pogodbe bo izvajalec s kopijo obveščal naročnika.

1. člen

Naročnik izvaja strokovni nadzor nad izvajanjem del, ki se nanaša na količine, dinamiko in obračun. Ugotovitve nadzora naročnika so lahko podlaga za ugovarjanje prejete situacije.

Na zahtevo naročnika je dolžan izvajalec v roku 5 dni od prejema pisne zahteve predložiti zahtevane listine, ki dokazujejo opravljen obseg del, obračunan v posamezni situaciji.

1. člen

Naročnik ni odgovoren za ravnanje izvajalca in za nobeno škodo, ki jo izvajalec povzroči. Stranki se med seboj dogovorita, da ne glede na določbo Obligacijskega zakonika v razmerju do tretjih odškodninsko odgovarja iz naslova izvajanja del po tem sporazumu izvajalec.

Izvajalec jamči za kakovostno izvedbo del še 3 (tri) leta po poteku sporazuma. Izvajalec je v tem času odškodninsko odgovoren za škodne dogodke, ki nastanejo na delih javnih površin, ki jih je v sklopu tega pogodbenega razmerja uredil izvajalec, razen v primeru, ko je obraba tega dela javne površine posledica običajne rabe stvari ali izrednih okoliščin (višje sile).

1. člen

V primeru, da izvajalec pri vzdrževanju ugotovi, da bi popravilo poškodbe javne površine, ki je predmet tega sporazuma, presegalo običajna vzdrževalna dela, je dolžan naročnika o tem pisno obvestiti v roku 3 dni od ugotovitve poškodbe javne površine.

V kolikor naročnik od izvajalca zahteva odpravo poškodb javnih površin, ki so predmet tega sporazuma in skladno s prejšnjim odstavkom tega člena presegajo običajna vzdrževalna dela, je izvajalec dolžan te poškodbe odpraviti v roku 3 dni od pisne zahteve naročnika. Če izvajalec poškodb ne odpravi v roku 3 dni od pisne zahteve naročnika, je za vsak dan zamude dolžan plačati naročniku pogodbeno kazen v višini 1‰ (en promil) pogodbene vrednosti (vrednosti po tem sporazumu) vendar ne več kot 10% pogodbene vrednosti.

Običajna vzdrževalna dela  izvajalec opravlja brez posebnega pisnega obvestila naročniku oz. naročila naročnika. Izvajalec mora le pisno obvestiti naročnika kje in kaj bo delal za vsak teden posebej.

V primeru ravnanja izvajalca v nasprotju z določili tega člena, je ta odškodninsko odgovoren za nastalo škodo.

Za pisno zahtevo po tem členu šteje tudi pošta, posredovana po elektronski poti.

1. člen

Naročnik se obvezuje, da bo:

* + izpolnjeval vse predvidene obveznosti v rokih in na predviden način,
  + plačeval naročene storitve v dogovorjenih rokih.

## FINANČNA ZAVAROVANJA

1. člen

Izvajalec oz. dobavitelj se obvezuje, da bo v roku deset (10) dni od podpisa sporazuma naročniku predložil izpolnjeno menično izjavo s podpisano bianco menico za zavarovanje dobre izvedbe pogodbene obveznosti v višini 10% vrednosti sporazuma z DDV, kar znaša \_\_\_\_\_\_\_\_\_\_\_\_EUR, z veljavnostjo še najmanj 30 dni po izteku veljavnosti sporazuma.

V kolikor naročnik ugotovi odstopanje od obveznosti izvajalca, določenih s tem sporazumom, lahko menico unovči in od sporazuma odstopi, brez kakršnekoli obveznosti do izvajalca. Naročnik bo pred unovčenjem bianco menice izvajalca pisno pozval k izpolnitvi obveznosti, določenih s tem sporazumom in mu določil rok za izpolnitev.

Unovčitev menice ne odvezuje izvajalca od njegove obveznosti, povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja pogodbenih obveznosti izvajalca utrpel in zneskom iz unovčene menice.

V primeru, da naročnik unovči menico za zavarovanje dobre izvedbe pogodbenih obveznosti v vrednosti manjši od \_\_\_\_\_\_\_\_\_\_\_\_ EUR, mora izvajalec v roku 10 dni od naročnikovega poziva za razliko predložiti naročniku novo bianco menico z menično izjavo v višini neunovčene vrednosti.

## NAČIN OBRAČUNAVANJA IN PLAČEVANJA

1. člen

Obračunavanje del bo izvajalec opravil z izstavitvijo mesečnih situacij.

Izvajalec izstavi situacijo do petega (5.) v mesecu za dela, opravljena v preteklem mesecu. Če izvajalec ne izstavi mesečne situacije do petega (5.) v mesecu za pretekli mesec, se situacija obravnava šele v naslednjem mesecu. Naročnik bo izvedena dela plačeval 30. dan. Plačilni rok prične teči naslednji dan po prejemu mesečne situacije, ki je podlaga za izplačilo.

Priloga situaciji so tudi dnevniki izvršenih del, prevoznice, strojna poročila in dobavnice materiala. Iz dobavnic materiala mora biti jasno razvidno, da je blago kupljeno za potrebe vzdrževanja v Mestni občini Ptuj.

Naročnik je dolžan v petnajstih dneh od dneva njenega prejema situacijo pregledati, nesporni del situacije potrditi, morebitni sporni del situacije pa v okviru tega roka pisno prerekati, sicer se šteje, da je situacija potrjena. Kot merodajni dokument za predajo situacije je žig prevzema pri naročniku.

Kot dan plačila oziroma izpolnitve naročnikove obveznosti se šteje dan, ko naročnik izroči nalog za plačilo organizaciji, pri kateri ima svoj račun. Če naročnik dolgovanih zneskov ne plača pravočasno, se mu zaračunajo zakonite zamudne obresti od dneva zapadlosti situacije v plačilo, do dneva plačila.

## SKRBNIKI SPORAZUMA

1. člen

Naročnik določa za skrbnika sporazuma ………………………….

Izvajalec določa za skrbnika sporazuma ………………………….

## ODPOVED SPORAZUMA

1. člen

Naročnik lahko prekine ta sporazum z odpovednim rokom enega meseca.

## PREHODNE IN KONČNE DOLOČBE

1. člen

Sporazum velja 12 mesecev.

Sporazum je sklenjen z dnem podpisa obeh strank sporazuma in prične veljati z dnem, ko izvajalec predloži naročniku finančno jamstvo garancijo za dobro izvedbo pogodbenih obveznosti.

1. člen

Sestavni del tega sporazuma je:

- obrazec ponudba (OBR-4),

- in ostala ponudbena dokumentacija izvajalca predmetna razpisna dokumentacija.

1. člen

Sporazum se lahko spremeni ali dopolni s pisnim aneksom, ki ga sprejmeta in podpišeta obe stranki.

1. člen

Za vse, kar se stranki nista dogovorili, ali s tem sporazumom drugače določili, veljajo določila Obligacijskega zakonika.

1. člen

Ta sporazum je ničen, v kolikor se ugotovi, da kdo v imenu ali na račun izvajalca, predstavniku ali posredniku Javnih služb Ptuj obljubi, ponudi ali da kakšno nedovoljeno korist za:

– pridobitev posla ali

– za sklenitev posla pod ugodnejšimi pogoji ali

– za opustitev dolžnega nadzora nad izvajanjem pogodbenih obveznosti ali

– za drugo ravnanje ali opustitev, s katerim je Javnim službam Ptuj povzročena škoda ali je omogočena pridobitev nedovoljene koristi predstavniku ali posredniku Javnih služb Ptuj oziroma izvajalcu ali njenemu predstavniku, zastopniku, posredniku.

1. člen

Morebitne sporne zadeve iz tega sporazuma rešujeta stranki sporazumno. Če nastalega spora ni mogoče rešiti sporazumno, spor rešuje pristojno sodišče na Ptuju.

1. člen

Ta okvirni sporazum je sestavljena v štirih (4) enakih izvodih, od katerih prejmeta stranki vsaka po 2 izvoda.

|  |  |  |
| --- | --- | --- |
| Številka : \_\_\_\_\_\_\_\_\_\_\_\_\_\_\_\_\_\_ |  | Številka: \_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_, dne |  | Ptuj, dne |
|  |  |  |
| IZVAJALEC: |  | NAROČNIK: |
|  |  |  |
|  |  | **Javne službe Ptuj d.o.o.** |
|  |  | Direktor |
|  |  | **Mag. Alen Hodnik** |